open-index/open-wikipedia-markdown huggingface dataset:
Jäähoki 1920. aasta suveolümpiamängudel

**Jäähoki 1920. aasta suveolümpiamängudel** Antwerpenis Belgias ei kuulunud veel ametlikult olümpiamängude programmi, kuid turniir läks arvesse 1. jäähoki maailmameistrivõistlustena. Mängud peeti 23.–29. aprillini. 

Kanada, keda esindas Winnipeg Falcons, võitis kuldmedali. Hõbemedalid sai USA ja pronksmedalid riputati kaela Tšehhoslovakkia meeskonnale.

Jäähokiturniiri 1920. aasta suveolümpiamängudel peeti pikka aega näidisvõistluseks ja seepärast ei kuulunud see ametlikku olümpiaprogrammi. Rahvusvaheline Olümpiakomitee tunnistas selle alles hiljem ametlikuks olümpiaturniiriks. Jäähoki olümpiaturniir oli esimene rahvuste turniir Euroopas, millest võtsid osa USA ja Kanada esindajad. Seetõttu kuulutas Rahvusvaheline Jäähokiliit (IIHF) turniiri – ehkki alles hiljem – esimeseks jäähoki maailmameistrivõistluseks. Mängud toimusid 23.–29.aprillil 1920 Palais de Glace'is.

Kokku osales seitse rahvusmeeskonda; turniir mängiti Bergvalli süsteemis (Bergvalli süsteem on turniirivorm, mis põhineb väljalangemise süsteemil. Rootsi veepallimängija Erik Bergvalli poolt välja töötatud süsteemi kasutati 1912, 1920. ja 1924. aasta olümpiamängudel veepallis. Seda kasutati ka jäähokis, jalgpallis ja 1920. aasta Antwerpeni mängudel köieveol.). Kaotatud finalist ei jäänud automaatselt teiseks, vaid pidi võistlema lisaringi nende võistkondadega, kes ei olnud varem üldarvestuses võitnud. Samamoodi toimus pronksmedali voor. Kanada, kes saatis Antwerpenisse hooaja 1919/20 parima amatöörmeeskonna ehk Winnipeg Falconsi, võitis turniiri ning tuli esimest korda olümpiavõitjaks ja maailmameistriks. Toona koosnes mäng kahest poolajast ja seitsmest mängijast meeskonna kohta. Jääpinna mõõtmed olid 56 meetrit pikk ja 18 meetrit lai. Kokku osales turniiril 60 mängijat. Turniiri resultatiivseim oli Herbert Drury 14 väravaga, võitjate kanadalaste resultatiivseimad olid Frank Fredrickson 12 ja Haldor Halderson üheksa väravaga.

## Põhivoor

Seitse riiki alustas esimest jäähoki olümpiaturniiri. Kuldmedali võitja selgus väljalangemissüsteemis. Osalejate paaritu arvu tõttu pääses Prantsusmaa ilma võistluseta poolfinaali.

## Hõbemedali voor

Kolm põhivoorus Kanadale kaotanud meeskonda mängisid hõbemedali nimel. Tšehhoslovakkia pääses võitluseta finaali.

## Pronksmedali voor

Lõpuks kohtusid omavahel USA-le kaotanud meeskonnad. Taas pääses Tšehhoslovakkia otse pronksimängu.

## Medalivõitjad

## Välislingid
*Rahvusvahelise Olümpiakomitee tulemuste andmebaas
*Jäähoki 1920. aasta suveolümpiamängudel Sports-Reference.com/olympics veebilehel
Philipp II (Baden-Baden)

**Philipp II Badenist** (19. veebruar 1559 Baden-Baden – 7. juuni 1588 Baden-Baden) oli Baden-Badeni markkrahv aastatel 1571–1588. Ta oli protestantliku markkrahvi Philiberti ja katoliikliku Baieri Mechthildi poeg.

## Elukäik
Philippi isa Philibert hukkus 1569. aasta oktoobri alguses Moncontouri lahingus. Kümneaastase Philippi ja temast aasta vanema õe Jakobe kasvatas üles eestkostja, nende onu Baieri Albrecht V. Albrecht andis Philippile range katoliikliku hariduse. Ingolstadti ülikoolis hariti Philippi vastureformatsiooni vaimus.

Philibert oli andnud oma alamatele usuvabaduse, kuid pärast tema surma piirati seda vabadust üha enam tema lese ja poja poolt, keda mõjutas tugevalt nende katoliiklik kasvatus. Isegi tema onu ja eestkostja hertsog Albrecht V valitsemisajal taastati katoliiklik riitus Baden-Badenis aastatel 1570–1571. Pärast valitsema hakkamist oli Philippi esimene dekreet, et kõik Baden-Badeni kodanikud pidid külastama jumalateenistusi, karmide karistuste ähvardusel.

Philipp lammutas Baden-Badeni uue lossi (ehitatud 1579. aastal) ja ehitas samale kohale uhkema renessanss-stiilis lossi. See suurendas tema võlgu tunduvalt. 1582. aastal tehtud inventuur tõi lisaks 218 muusikainstrumendile päevavalgele 200 000 kuldna suuruse võla. Philipp püüdis neid võlgu katta kommertssektori ümberkorraldamise ja maksude tõstmisega. Seega hakkas markkrahvkonna majandus järk-järgult meenutama plaanimajandust.

Sünge peatükk Baden-Badeni ajaloos on nõiajahid, mis toimusid tema valitsemise ajal. Need algasid Baieri regentluse ajal, kuid nende arv kasvas märgatavalt Philippi valitsemise ajal. Viimane nõiajaht Philipp II ajal toimus 1580. aastal; 18 naist põletati tuleriidal Rastatti, Baden-Badeni ja Kuppenheimi kreisis.

Kui Philipp 29-aastaselt suri, ei olnud tal järeltulijaid ja tema valdused päris tema nõbu, Baden-Rodemacherni markkrahv Eduard Fortunat. Philipp maeti Baden-Badeni kollegiaalkirikusse.
Hapukurgihooaeg

**Hapukurgihooaeg** tähistab ajakirjanduses sündmustevaest perioodi, mil avaldatakse küsitava uudisväärtusega lugusid. Eestis langeb see suveperioodile, mil suur osa elanikkonnast puhkab.

## Mõiste päritolu
Eesti keelde on mõiste tulnud tõenäoliselt saksa keelest, kus sõna *Sauregurkenzeit* tuli käibele 18. sajandi lõpul – see viitas ajale, mil toitu nappis. Eesti keeles võeti sõna kasutusele 20. sajandi alguses.

Päewaleht kirjutab 1933. aasta juulis:*"Kehwaks kipub jääma see olemine ajalehe toimetuses. Kõikjal waikus ja suwine windumus. Käes on hapukurgihooaeg täielikus ulatuses. Et ükski telefoniaparaat ka tiliseks ja keegi hea inimene annaks edasi uudise! Seda ei ole, aparaadid waikiwad. Nagu oleks kellegi kuri käsi lõiganud läbi kõik traadid ja juhtmed."*

## Mujal maailmas
Saksa keeles on tänapäeval hapukurgihooaja asemel kohati kasutusel mõiste suve auk, inglise keeles on käibel mõiste *silly season* ehk tobe või kergemeelne hooaeg, Põhja-Ameerikas nimetatakse seda aeglaseks uudiste perioodiks (*slow news season*). Hollandis, Poolas, Norras, Ungaris ja Tšehhis on see kurgihooaeg, Rootsis kannab nimetust uudiste põud ning Prantsusmaal on surnud hooaeg.

## Vaata ka

* kollane ajakirjandus
* tabloidajakirjandus
* klõpsusööt

## Viited
Tumeroheline

**Tumeroheline** on üks rohelistest värvitoonidest. EKI ühendsõnastik defineerib tumerohelist kui kuuseokka või piparmündilehe värvi.

## Saamine
Tumeroheline on tumedaks toonitud juurde lisatud mustaga (roheline + must = tumeroheline) või mõne mustale lähedase tumeda värvitooniga. Tumerohelise värvuse küllastus ja heledus on väiksemad kui lähtevärvusel rohelisel.

## Värvitoonid
Tumeroheliste värvuste hulka kuuluvad *[[British racing green]]*, malahhiitroheline, paabulinnuroheline, tumedam kroomroheline, pudelroheline, mürdiroheline, kuuseroheline, spinatiroheline, samblaroheline, ka tumedam oliivroheline ja *[[Feldgrau]]*. Tumerohelisi toone annab värvisegu Hookeri roheline.

Värvust nimega "Inglise roheline", mida mõnikord kasutatakse kunstitarvete, tekstiilide jm värvuse määratlemiseks, kirjeldati 18. sajandil heledama rohelisena, 19. ja 20. sajandil pigem tumerohelisena.

## Vaata ka
* Rohelised värvitoonid

## Viited
Bois-des-Filion

**Bois-des-Filion** on linn Kanadas Québeci provintsis Laurentidesi halduspiirkonnas.

## Viited

## Välislingid
Mirabel (Québec)

**Mirabel** on linn Kanadas Québeci provintsis Laurentidesi halduspiirkonnas. Linn paikneb provintsi suurimast linnast Montréalist umbes 20 km loodes.

See moodustati 1971. aastal osadest Montréali-Mirabeli rahvusvaheline lennujaama ehitamiseks sundvõõrandatud eramaadest ja lisaks kaheksa senise omavalitsusüksusest.

2021. aasta rahvaloenduse järgi elas linnas 61 108 inimest, nende keskmine vanus oli 37,2 ning 90,8% kõneles emakeelena prantsuse keelt. 1981. aastal oli linnas 14 080 elanikku, 2001. aastaks 27 315.

## Sõpruslinnad
*  Châlons-en-Champagne (a. 2000)

## Viited

## Välislingid
*
Alexander Georg Schlater

**Alexander Georg Schlater** (23. november 1834 Tartu – 12. juuni 1879 Düsseldorf) oli baltisaksa päritolu maastiku- ja meremaalija.

Alexander Georg sündis joonistusõpetaja, maalikunstniku ja litograafi Georg Friedrich Schlateri pojana Tartus, kus sai oma isalt ka esimesed õppetunnid kunstis. Aastatel 1853–1856/1857 õppis Schlater Peterburi keiserlikus kunstiakadeemias. Tema õpetaja oli maastikumaalija Maksim Vorobjov. Peterburis õppis ta tundma ka vene maastikumaalijate Ivan Šiškini ja Aleksei Savrassovi loomingut. 

Seejärel töötas ta kuni 1872. aastani Tallinnas joonistusõpetajana. 1869. aastal andis Peterburi Akadeemia talle maali "Pihkva linna vaade Korõstovo küla juures" eest vabakunstniku tiitli. Ta osales sealsetel näitustel kuni 1872. aastani. 

1872. või 1873. aastal kolis ta Düsseldorfi, kus töötas samal ajal ka kaaskunstnik Eugen Dücker, kes oli asunud Oswald Achenbachi asemel maastikumaali professoriks Düsseldorfi kunstiakadeemiasse. 

Düsseldorfist võttis Schlater ette reise Hollandisse. Sealne rannik inspireeris teda maalima maastikke, mis kujutavad kalurite elu. 

Schlater suri Düsseldorfis 44-aastaselt.

## Viited


## Kirjandus

* Voldemar Vaga. "Kunst Tartus XIX sajandil". Tallinn: Kunst, 1971. Lk 88-89.
Riikliku taustaga isik

**Riikliku taustaga isik** (inglise keeles *politically exposed person* (PEP), rahvusvaheliselt ka *senior foreign political figure*) on finantsregulatsioonis isik, kes täidab või on täitnud avaliku võimu olulisi ülesandeid. Riikliku taustaga isikul on enda töökohast ja mõjuvõimust tingitult suurem risk olla seotud altkäemaksu või korruptsiooniga. Eesti rahapesu ja terrorismi rahastamise tõkestamise seaduse (RahaPTS-i) järgi on riikliku taustaga isik kindlasti, kuid mitte ainult riigipea, valitsusjuht, minister, aseminister, abiminister, seadusandliku kogu liige, erakonna juhtorgani liige, riigi kõrgeima kohtu kohtunik, riigikontrolör, keskpanga nõukogu liige, keskpanga juhatuse liige, õiguskantsler, suursaadik, saadik, asjur, kaitsejõudude kõrgem ohvitser, riigi valitseva mõju all oleva äriühingu juhatuse ja haldus- või järelevalveorgani liige, rahvusvahelise organisatsiooni juht, juhi asetäitja ning selle juhtorgani liige.

## Vaata ka
* Rahapesu

## Viited
Alex Chiasson

**Alex Chiasson** (sündinud 1. oktoobril 1990 Montréalis) on Kanada jäähokimängija, kes mängib NHL-i klubis Detroit Red Wings ründajana paremäärel.

Hooajal 2008–09	mängis ta United States Hockey League'i klubis Des Moines Buccaneers ja aastatel 2009–2012 Bostoni Ülikooli jäähokimeeskonnas.

2009. aastal valis Dallas Stars ta NHL-i ''draft''is 38. valikuna. Hooajal 2011–12 debüteeris ta American Hockey League'is (AHL) Dallas Starsi noorteklubis Texas Stars. NHL-is tegi Chiasson debüüdi 3. aprillil 2013 mängus Anaheim Ducksi vastu. Esimese värava lõi ta NHL-is oma teises mängus, 5. aprillil 2013 mängus Anaheim Ducksi vastu. Chiasson mängis esimeses ründeliinis koos Jamie Benni ja Ray Whitneyga ning lõi hooajal 2013–14 seitsme mänguga kokku kuus väravat. Hooajal 2013–14 jäi Chiassoni arvele 79 mänguga 13 väravat ja 22 väravasöötu.

NHL-is on Chiasson jiljem mänginud veel kaks hooaega Ottawa Senatorsis (2014–2016), üks hooaeg Calgary Flamesis (2016–2017), üks hooaeg Washington Capitalsis (2017–2018) ja kolm hooaega Edmonton Oilersis (2018–2021). 2018. aastal võitis ta Capitalsiga Stanley karika. 2021. aasta oktoobris sõlmis ta üheaastase lepingu Vancouver Canucksiga. NHL-is on Chiassoni kõige resultatiivsem hooaeg olnud 2018–19, mil ta lõi Oilersis mängides 22 väravat ja andis 16 väravasöötu.

Hooaja 2022/23 eel osales ta Arizona Coyotesi treeninglaagris, kuid lepingut tal klubiga sõlmida ei õnnestunud. 2022. aasta novembris sõlmis ta lepingu AHL-i klubiga Grand Rapids Griffins, mis on Detroit Red Wingsi tütarklubi. 29 mänguga kogus ta AHL-is 20 punkti. 2023. aasta märtsis sõlmis ta Red Wingsiga lepingu hooaja lõpuni.

## Viited

## Välislingid
* Alex Chiasson NHL.com lehel
* Alex Chiasson hockeydb.com lehel
Liisil on punane pliiats

**"Liisil on punane pliiats"** oli 1933. aasta 17. augustil väljaandes Rahvaleht avalda­tud Miini Mihkli ehk Pedro Krusteni veste. Veste sisaldas akrostihhonit, mille ridade esitähed andsid kokku lause “laku perset tsensor”. Luuletus koos vestega avaldati protestina eeltsensuuri kehtestamisele Jaan Tõnissoni valitsuse poolt tollase põhiseaduskriisi ja kaitseseisukorra ajal. Samal ajal toimus üleilmne majanduskriis ja käisid arutelud krooni devalveerimise üle.

## Veste
Veste peategelase Miini Mihkli abikaasa Liisi kartis, et Mihkel kirjutab midagi tsensuurile sobimatut ja valvas seetõttu kirjutamise ajal üle Mihkli õla. Mihkel aga pettis kaasa ära pealtnäha süütu luuletusega “Lahkub pikkamööda suvi”, mille ridade esitähed andsid tulemuseks tsensorit sõimava lause.

## Luuletus
Luuleridade esimesed sõnad. Täistekst nähtav näiteks välislingi lõigus viidatud Vikerkaare 1989. aasta numbris.**L**ahkub … 

**A**eg … 

**K**annab … 

**U**jujad …

**P**irita …

**E**lu … 

**R**ahvast … 

**S**oojas … 

**E**ndamisi … 

**T**uimaks …

**T**uleb …

**S**iis … 

**E**nda …

**N**äen …

**S**iis …

**O**ma …

**R**õõmsaks …



## Tagajärjed
Sisekaitse ülem lasi 17. augustil konfiskeerida need ajalehenumbrid, mis polnud veel läbi müüdud, samuti sulges Rahvalehe kolmeks kuuks karistusena riigiametniku kohta käiva sõimu avaldamise eest. Sulgemisotsuse kiitis heaks Tõnissonile kuulunud Postimees.

## Hilisem mõju
Väljaanne Vikerkaar avaldas 1989. aastal Rein Kruusi soovitusel luuletuse "Lahkub pikkamööda suvi", et tähistada vabanemist nõukogude tsensuuri Glavliti ametliku järelevalve alt.

## Vaata ka

* tsensuur
* vaikiv ajastu
* sõnavabadus
* ajakirjandusvabadus
* protest

## Viited



## Välislingid
* Vikerkaar 1989, 8 Vikerkaare 1989. aasta number, kus luuletus taasavaldati
Thomas Chabot

**Thomas Chabot** (sündinud 30. jaanuaril 1997 Sainte-Marie's Québeci provintsis) on Kanada jäähokimängija, kes mängib kaitsjana NHL-i klubis Ottawa Senators. Ta on klubi meeskonna asekapten.

Aastatel 2013–2017 mängis ta Quebec Major Junior Hockey League'i klubis Saint John Sea Dogs. Chabot paistis silma juba noorteliigas, kui pälvis 2017. aastal muuhulgas liigahooaja parimale kaitsjale antava Emile Bouchard Trophy ja väljalangemismängude väärtuslikumale mängijale antava Guy Lafleur Trophy.

2015. aastal valis Senators ta NHL-i ''draft''is 18. valikuna. NHL-is debüteeris Chabot 18. oktoobril 2016 mängus Arizona Coyotesi vastu. Senatorsi põhikoosseisus on ta mänginud alates hooajast 2017–18. Esimese värava lõi ta NHL-is 1. detsembril 2017 mängus New York Islandersi vastu. 2019. aastal valiti ta NHL-i tähtede mängule. Hooajal 2019–20 kogus ta Chabot NHL-is keskmiselt kõige enam mänguminuteid (26 minutit mängu kohta).

2015. aastal võitis Chabot Kanada kuni 18-aastaste koondisega omavanuste maailmameistrivõistlustel pronksmedali. 2017. aastal võitis ta Kanada kuni 20-aastaste koondisega juunioride maailmameistrivõistlustel hõbemedali. Chabot tegi turniiril 4+6 ning valiti esimese kaitsjana juunioride maailmameistrivõistluste ajaloos turniiri väärtuslikumaks mängijaks. 2019. aasta maailmameistrivõistlustel võitis Chabot Kanada jäähokikoondise koosseisus hõbemedali, lüües turniiril kaks väravat ja andes kaks väravasöötu.

## Viited

## Välislingid
* Thomas Chabot NHL.com lehel
* Thomas Chabot hockeydb.com lehel
Kobarheinikulised

**Kobarheinikulised** (*Lyophyllaceae*) on šampinjonilaadsete seltsi kuuluv sugukond seeni.

## Perekondi
**Asterophora* – parasiitlehik
**Calocybe* – võluheinik
**[[Gerhardtia]]*
**Hypsizygus* – servikheinik
**Lyophyllum* – kobarheinik
**[[Myochromella]]*
**[[Ossicaulis]]*
**Rugosomyces* – pisiheinik
**[[Sagaranella]]*
**[[Sphagnurus]]*
**Tephrocybe* – hallik
**[[Termitomyces]]*
**Tricholomella* – trihholomell

## Välislingid
*
Limanutilised

**Limanutilised** (*Hygrophoraceae*) on šampinjonilaadsete seltsi kuuluv sugukond seeni.

## Perekondi
**[[Ampulloclitocybe]]*
**[[Aphroditeola]]*
**Arrhenia* – samblalehik
**Cantharellula* – kantarellik
**[[Chromosera]]*
**Chrysomphalina* – nabak
**Cuphophyllus* – võlvnutt
**Gliophorus* – limavesinutt
**Hygrocybe* – vesinutt
**Hygrophorus* – limanutt
**Lichenomphalia* – sambliksõlik
**Neohygrocybe* – uhivesinutt

## Välislingid
*
Andreas Johnsson

**Carl Andreas Johnsson** (tuntud ka kui **Andreas Johnson**; sündinud 21. novembril 1994 Gävles) on Rootsi jäähokimängija, kes mängib ääreründajana Rootsi kõrgliigaklubis Skellefteå AIK.

Ta alustas klubikarjääri Rootsi klubis Frölunda HC, debüteerides Rootsi kõrgliigas hooajal 2012–13. Hooajal 2013–14 lõi ta Rootsi kõrgliigas 15 väravat ja andis üheksa väravasöötu ning valiti Rootsi kõrgliigas aasta uustulnukaks. 2015. aastal jõudis ta Frölundaga Jäähoki Meistrite Liiga finaali, kus kaotati teisele Rootsi klubile, Luleåle. 2015. aasta hooajal oli Johnsson 11 väravaga Meistrite Liiga suurim väravakütt. 2016. aastal tuli ta Frölundaga Rootsi meistriks ning võitis samal aastal lisaks Jäähoki Meistrite Liiga.

2013. aastal valis Toronto Maple Leafs ta NHL-i ''draft''is 202. valikuna. Hooaja 2015–16 lõpus debüteeris ta American Hockey League'is Maple Leafsi noorteklubis Toronto Marlies. Hooajal 2017–18 võitis ta Marliesiga Calder Cup'i ning oli selle hooaja AHL-i väljalangemismängudes kõige resultatiivsem mängija (10+14), pälvides väljalangemismängude kõige väärtuslikumale mängijale antava Jack A. Butterfield Trophy. 2018. aastal valiti Johnsson lisaks AHL-i tähtede mängule ja *Second All-Star Team*i.

NHL-is debüteeris Johnsson 14. märtsil 2018 mängus Dallas Starsi vastu. Esimese värava lõi ta oma järgmises mängus Montreal Canadiensi vastu. Hooajal 2018–19 jäi tema arvele 20 väravat ja 23 väravasöötu.

2020. aasta oktoobris kaubeldi Johnsson Joey Andersoni vastu New Jersey Devilsi. 2023. aasta veebruaris kaubeldi ta Devilsist suurema tehingu käigus San Jose Sharksi. Seal mängis ta kuni hooaja lõpuni.

2023. aasta juulis sõlmis ta üheaastase lepingu Pittsburgh Penguinsi. Hooaja eel määrati ta Penguinsi tütarklubi Wilkes-Barre/Scranton Penguinsi meeskonda, kuid ta ei mänginud seal ühtegi mängu ja tema leping Penguinsiga lõpetati 2023. aasta novembris.

2023. aasta novembris naasis Johnsson Rootsi kõrgliigasse ja sõlmis nelja-aastase lepingu Skellefteåga.

2014. aastal võitis Johnsson Rootsi kuni 20-aastaste koondisega juunioride maailmameistrivõistlustel hõbemedali.

## Viited

## Välislingid
* Andreas Johnsson NHL.com lehel
* Andreas Johnsson hockeydb.com lehel
Rokfori pintselhallik

**Rokfori pintselhallik** (*Penicillium roqueforti*) on hallitus, mida kasutatakse teatud tüüpi sinihallitusjuustude, sealhulgas Roqueforti, Stiltoni, Danablu, Cabralesi valmistamiseks.

## Viited

## Vaata ka
**[[Penicillium glaucum]]*

## Välislingid
SunExpress

**SunExpress** on Türgi-Saksa lennufirma, mille peakontor asub Antalyas. SunExpress asutati 1989. aasta oktoobris Turkish Airlinesi ja Lufthansa ühisettevõttena. See teeb regulaarseid ja tellitud reisilende 90 sihtkohta 30 riigis Euroopas, samuti Põhja-Aafrikas ning Vahemere, Mustal mere ja Punase mere äärsetes riikides.

## Välislingid
* Koduleht
Lee Jae-sung

**Lee Jae-sung** (korea keeles 이재성; sündinud 10. augustil 1992 Ulsanis) on Lõuna-Korea jalgpallur, kes mängib ründava poolkaitsja või äärepoolkaitsjana Saksamaa kõrgliiga klubis Mainz 05 ja Lõuna-Korea jalgpallikoondises.

Aastatel 2014–2018 mängis ta Lõuna-Korea kõrgliiga klubis Jeonbuk Hyundai Motors, kellega tuli kolm korda Lõuna-Korea meistriks. 2015. aastal valiti Lee Lõuna-Korea kõrgliiga hooaja parimaks noormängijaks ja 2017. aastal kõige väärtuslikumaks mängijaks. Lõuna-Korea kõrgliiga hooaja sümboolsesse koosseisu valiti ta aastatel 2015, 2016 ja 2017. 2016. aastal võitis ta klubiga lisaks Aasia klubide Meistrite Liiga.

Aastatel 2018–2021 mängis ta Saksamaa esiliiga klubis Kieli Holstein.

2021. aasta juulis sõlmis ta kolmeaastase lepingu Mainziga.

2014. aasta Aasia mängude jalgpalliturniiril võitis Lee Lõuna-Korea võistkonnaga kuldmedali. Lõuna-Korea jalgpallikoondises debüteeris ta 27. märtsil 2015 sõprusmängus Usbekistani vastu. Koondisekarjääri esimese värava lõi ta oma teises mängus sama aasta 31. märtsil sõprusmängus Austraalia vastu. Aastatel 2015 ja 2017 võitis ta Lõuna-Korea koondisega Ida-Aasia meistrivõistlused. Ta on kuulunud Lõuna-Korea koondisse 2018. aasta maailmameistrivõistlustel ja 2019. aasta Aasia meistrivõistlustel.

## Saavutused
;Jeonbuk Hyundai Motors
*K League 1: 2014, 2015, 2017
*AFC Meistrite Liiga: 2016

## Viited
Penicillium glaucum

***Penicillium glaucum*** on hallitus, mida kasutatakse teatud tüüpi sinihallitusjuustude, sealhulgas Bleu de Gexi ja Rochebaroni ning mõnede Bleu d'Auvergne'i ja Gorgonzola sortide valmistamiseks.

## Vaata ka
*Rokfori pintselhallik

## Välislingid
Jesper Boqvist

**Jesper Boqvist** (sündinud 30. oktoobril 1998 Falunis) on Rootsi jäähokimängija, kes mängib keskründajana NHL-i klubis Boston Bruins.

Ta alustas klubikarjääri Rootsi klubis Brynäs IF, debüteerides Rootsi kõrgliigas hooajal 2015–16. Hooaeg 2018–19 oli Boqvisti ülekaalukalt kõige edukam Rootsi kõrgliigas (13 väravat, 22 väravasöötu).

2017. aastal valis New Jersey Devils ta NHL-i ''draft''is 36. valikuna. 2019. aasta juunis sõlmis ta Devilsiga kolmeaastase lepingu. NHL-is debüteeris ta hooajal 2019–20 ja lõi liigas esimese värava 26. novembril 2019 mängus Minnesota Wildi vastu. Hooaja 2020–21 esimeses pooles mängis ta Rootsi esiliigaklubis Timrå IK, seejärel naasis Põhja-Ameerikasse.

2023. aasta juulis sõlmis ta üheaastase lepingu Boston Bruinsiga. Hooaja 2023/24 alguses sai ta enam mänguaega Boston Bruinsi tütarklubis Providence Bruins American Hockey League'i (AHL). 2024. aasta jaanuaris kindlustas Boqvist koha Boston Bruinsi põhikoosseisus neljandas ründeliinis.

2024. aasta juulis sõlmis ta üheaastase lepingu valitseva Stanley karika võitja Florida Panthersiga.

Boqvist võitis hõbemedali 2016. aastal Rootsi kuni 18-aastaste koondisega omavanuste maailmameistrivõistlustel ja 2018. aastal Rootsi kuni 20-aastaste koondisega juunioride maailmameistrivõistlustel.

Tema noorem vend Adam Boqvist mängib samuti NHL-is.

## Viited

## Välislingid
* Jesper Boqvist NHL.com lehel
* Jesper Boqvist hockeydb.com lehe
Svetlana Jantšek

**Svetlana Jantšek** (sündinud 24. jaanuaril 1960 Hersonis Ukrainas) on Eesti dramaturg ja teatriloolane, Vene Teatri direktor.

Ta lõpetas 1977. aastal Hersoni 50. keskkooli ja 1983. aastal Moskva Lunatšarski-nimelise Riikliku Teatrikunsti Instituudi teatriteaduse erialal. 2002. aastal täiendas ta end Peterburis Interstudios kunstikorralduse erialal. 

Aastatel 1983–1987 töötas Svetlana Jantšek Tallinna Pedagoogilise Instituudi vene kirjanduse kateedri laborandi ja õppejuhina. 1987. aastast on ta töötanud Vene Teatris, olnud aastatel 1987–2004 Eesti Riikliku Vene Draamateatri kirjandusala juhataja ja 2011–2012 Vene Teatri direktori asetäitja. 1. veebruarist 2022 on ta Vene Teatri direktor.

Alates 2005. aastast on ta olnud ka teatrifestivali Kuldne Mask Eestis eestvedaja ja korraldaja ning seda korraldava MTÜ Art-Fortius juhatuse liige. 

Svetlana Jantšek on teinud kaastööd Eesti Televisiooni venekeelsele toimetusele, olles teatriteemaliste saadete ning sarja „Perekonnaportree” autor ja saatejuht (1996–1998). Tema teatrikriitikat on ilmunud ajalehtedes ja ajakirjades nii Eestis kui ka Venemaal.

## Tunnustus

* 2009 Valgetähe V klassi teenetemärk
* 2009 Tallinna teenetemärk (festivali Kuldne Mask Eestis eestvedaja ja korraldaja)

## Isiklikku
Ta oli aastatel 1981–2011 abielus Victor Polyakoffiga.

## Viited
Jäähoki 1924. aasta taliolümpiamängudel

**Meeste [[jäähoki]]turniir [[1924. aasta taliolümpiamängud]]el** Prantsusmaal Chamonix’s oli 2. olümpiaturniir, mis ühtlasi oli ka 2. maailmameistrivõistlus. Võistlused peeti esmaspäevast, 28. jaanuarist kuni pühapäevani, 3. veebruaril. Kanada, keda esindas Toronto Granites, kaitses oma meistritiitlit 1920. aasta suveolümpiamängudelt. Ameerika Ühendriigid ja Suurbritannia said vastavalt hõbeda ja pronksi. Veel kuulusid osalejate hulka Tšehhoslovakkia, Prantsusmaa, Rootsi, Belgia ja Šveits.

1920. aasta olümpiamängudel kasutatud Bergvalli süsteem jäeti kõrvale kahetasandilise ringturniiri kasuks. Kvalifitseerunud meeskonnad paigutati avavooruks alagruppidesse, kusjuures iga alagrupi kaks paremat võistkonda pääsesid finaalvooru. Medalid jagati finaalturniiri põhjal. Seda vormingut kasutati kuni 1992. aasta taliolümpiamängudeni, mil viimane voor asendati väljalangemise turniiriga.

## Osalevad riigid

Kokku võistles Chamonix' mängudel 82 (*) jäähokimängijat kaheksast riigist:

*  Belgia (10)
*  Kanada (9)
*  Prantsusmaa (12)
*  Rootsi (10)
*  Suurbritannia (10)
*  Šveits (11)
*  Tšehhoslovakkia (11)
*  USA  (9) 

## Tulemused

### Esimene voor

#### A-alagrupp

Kaks paremat meeskonda pääsesid edasi medalivooru.

#### B-alagrupp

Kaks paremat meeskonda pääsesid edasi medalivooru.

### Finaalvoor

**Märkus**: mängud Kanada ja Rootsi ning USA ja Suurbritannia kanti eelmisest voorust edasi.
Kanada ja USA otsustavat kohtumist juhtis Rahvusvahelise Jäähokiliidu president Paul Loicq.

## Medalivõitjad

## Välislingid
*Chamonix' 1924. aasta taliolümpiamängud aadressil hockeyarchives.info (prantsuse keeles)
Suurbritannia jäähokikoondis

**Suurbritannia meeste rahvuslik jäähokikoondis** (tuntud ka kui Team GB) on rahvuslik jäähokikoondis, mis esindab Ühendkuningriiki. Rahvusvahelise Jäähokiföderatsiooni (IIHF) asutajaliige 1908. aastal, meeskonda kontrollib Ice Hockey UK (Ice Hockey UK (IHUK) on Ühendkuningriigi jäähokispordi riiklik juhtorgan.). 2021. aastal oli Suurbritannia IIHF-i edetabelis 16. kohal, mis on nende kõigi aegade kõrgeim IIHF-i edetabelis.

Meeskond oli 20. sajandi alguses jõudsalt rahvusvahelisel areenil, võites 1910. aastal kõigi aegade esimese IIHF-i Euroopa meistrivõistlused, sai 1924. aasta taliolümpiamängudel Prantsusmaal Chamonix’s pronksmedali ja tuli 1936. aastal taliolümpiamängudel Garmisch-Partenkirchenis olümpiavõitjaks. Kuldmedali võitnud olümpiameeskond koosnes peamiselt briti kanadalastest, kellest paljud olid õppinud ja mänginud Kanadas.

Sellest ajast peale on rahvusmeeskond aga jäähokit vähe mõjutanud. Enne seda, kui nad üllatuslikult 2019. aasta MM-turniirile kvalifitseerusid, jõudsid nad viimati tipptasemel maailmameistrivõistlustele 1994. aastal. Suurbritannia pääses viimati taliolümpiale 1948. aastal Sankt Moritzis, kus saadi viies koha.

## Praeguseid mängijaid

*Liam Kirk
*Brett Perlini

## Välislingid
* Suurbritannia jäähokiliidu veebileht
Baie-D'Urfé

**Baie-D'Urfé** on linn Kanadas Québeci provintsis Montréali halduspiirkonnas. See moodustab provintsi suurima linna Montréali ja kolmeteise muu äärelinnaga Suur-Montréali linnastu. Linnad asuvad kõik Montréali saarel, erandiga selle lähedasel väiksel Dorvali saarel. 

## Viited

## Välislingid
Mehrəli Qasımov

**Mehrali Suleyman oglu Gasimov** (sündinud 30. oktoobril 1993 Bakuus) on Ukraina aukonsul Aserbaidžaani Vabariigis.

## Elulugu
Mehrali Gasimov sündis 30. oktoobril 1993 Bakuus. Aastatel 2009–2013 omandas ta Tarass Ševtšenko nimelise Kiievi Rahvusülikooli rahvusvaheliste suhete teaduskonnas bakalaureusekraadi rahvusvaheliste suhete erialal, 2013–2015 samas teaduskonnas magistrikraadi. Töötas aastatel 2009–2013 Ukrainas tegutsevas ettevõttes SOCAR Energy (müügiosakond), 2013–2015 SAP Azerbaijan (müügijuht), 2015–2020 DeGolyer & MacNaughton Corp. USA (asedirektor). Alates 2020. aastast töötab ta Ukraina välisministeeriumis (Ukraina aukonsul Aserbaidžaanis). See mängib erilist rolli paljude Ukraina ja Aserbaidžaani vaheliste strateegiliste, majanduslike ja kaubandusprojektide elluviimisel.

Ta on Aserbaidžaani Ukraina keskuse asutaja.

## Tunnustus
Ukraina presidendi Volodõmõr Zelenskõi korralduse kohaselt autasustati Gasimov Mehrali Suleyman oglu III järgu ordeniga "Teenete eest".

## Viited

## Välislingid

* Ukrainian Honorary Consulate in Shamakhi, Azerbaijan
* The first Honorary Consulate of Ukraine opens in Azerbaijan
* Ukraine opens its first honorary consulate in Azerbaijan
Gustav Nyquist

**Gustav Nyquist** (sündinud 1. septembril 1989 Halmstadis) on Rootsi jäähokimängija, kes mängib NHL-i klubis Minnesota Wild ründajana vasakäärel.

Juuniorina mängis ta Rootsi klubis Malmö Redhawks. Aastatel 2008–2011 mängis ta Maine'i Ülikooli jäähokimeeskonnas.

2008. aastal valis Detroit Red Wings ta NHL-i ''draft''is 121. valikuna. Red Wingsiga sõlmis ta lepingu 2011. aasta märtsis. Esimesel kahel hooajal sai ta enam mänguaega American Hockey League'is (AHL) Red Wingsi noorteklubis Grand Rapids Griffins, tehes esimesel hooajal 22+36 ja 23+37. Esimesel hooajal valiti ta AHL-i uustulnukate sümboolsesse koosseisu ja hooajal 2012–13 sümboolsesse esikuuikusse. 2013. aastal võitis ta Griffinsiga Calder Cup'i.

NHL-is debüteeris Nyquist 1. novembril 2011 mängus Minnesota Wildi vastu. Esimese värava lõi ta liigas 26. märtsil 2012 mängus Columbus Blue Jacketsi vastu. Red Wingsi meeskonnas mängis ta kokku kaheksal hooajal. NHL-is oli tema kõige resultatiivsem hooaeg 2014–15, mil ta lõi 27 väravat ja andis 27 väravasöötu.

2019. aasta veebruaris kaubeldi Nyquist San Jose Sharks. Hooajal 2018–19 jõudis ta Sharksiga Läänekonverentsi finaali, kus kaotati hilisemale Stanley karika võitjale St. Louis Bluesile. Väljalangemismängudes tegi Nyquist 1+10.

2019. aasta juulis sõlmis ta nelja-aastase lepingu Columbus Blue Jacketsiga. Vigastuse tõttu jäi ta täielikult eemale hooajast 2020–21. 

2023. aasta veebruaris kaubeldi Nyquist Blue Jacketsist Minnesota Wildi.

2014. aasta taliolümpiamängudel võitis Nyquist Rootsi jäähokikoondise koosseisus hõbemedali ja tuli 2018. aastal maailmameistriks. 2014. aasta maailmameistrivõistlustel võitis ta Rootsi koondisega pronksmedali. 2016. aasta maailmameistrivõistlustel, kus Rootsi langes välja veerandfinaalis, oli Nyquist Soome mängija Patrik Laine kõrval turniiri suurim väravakütt.

## Viited

## Välislingid
* Gustav Nyquist NHL.com lehel
* Gustav Nyquist hockeydb.com lehel
Roger

**Roger** on mehenimi.

2022. aasta 1. jaanuari seisuga oli Eestis eesnimi Roger 284 mehel. Roger oli populaarsuselt 380. mehenimi. Roger oli keskmiselt 19 aasta vanune (mediaanvanus oli 14). Kõige populaarsem oli eesnimi Roger vanuserühmas 0–4, kus neid oli 10 000 elaniku kohta 7,13.

2024. aasta 1. jaanuari seisuga oli Eestis eesnimi Roger 303 mehel. Roger oli populaarsuselt 386. mehenimi.

## Nime kandjaid
*Roger I, Sitsiilia krahv
*Roger II, Sitsiilia kuningas 
*Roger Bannister, Suurbritannia jooksja ja neuroloog
*Roger B. Chaffee, Ameerika Ühendriikide mereväelane, aeronautikainsener, katselendur ja astronaut
*Roger Ebert, Ameerika Ühendriikide kirjanik, filmikriitik ja telesaatejuht
*Roger Federer, Šveitsi tennisist
*Roger Guillemin, Prantsuse-Ameerika bioloog
*Roger Kornberg, Ameerika Ühendriikide biokeemik
*Roger Moore, Briti filminäitleja
*Roger Myerson, Ameerika Ühendriikide majandusteadlane
*Roger Penrose, inglise füüsikateoreetik
*Roger Pontare, Rootsi muusik
*Roger Sperry, Ameerika Ühendriikide neuropsühholoog
*Roger Vadim, prantsuse ajakirjanik, näitleja ja režissöör
*...

## Viited
Napsikulised

**Napsikulised** (*Pluteaceae*) on šampinjonilaadsete seltsi kuuluv sugukond seeni.

## Perekondi
**Pluteus* – napsik
**Volvariella* – tupplehik
**Volvopluteus* – tuppnapsik

## Välislingid
*
Luiteseen

**Luiteseen** (*Tulostoma*) on šampinjoniliste sugukonda kuuluv perekond seeni.

## Liike
**Tulostoma brumale* – hiline luiteseen
**Tulostoma fimbriatum* – ripsmeline luiteseen
**Tulostoma kotlabae* – Kotlaba luiteseen
**[[Tulostoma simulans]]*

## Välislingid
*
Psatürellilised

**Psatürellilised** (*Psathyrellaceae*) on šampinjonilaadsete seltsi kuuluv sugukond seeni.

## Perekondi
**[[Britzelmayria]]*
**[[Candolleomyces]]*
**Coprinellus* – pisitindik
**Coprinopsis* – tindik
**[[Cystoagaricus]]*
**[[Homophron]]*
**[[Lacrymaria]]*
**[[Ozonium]]*
**Parasola* – krooktindik
**Psathyrella* – psatürell

## Välislingid
*
Nööbikulised

**Nööbikulised** (*Marasmiaceae*) on šampinjonilaadsete seltsi kuuluv sugukond seeni.

## Perekondi
**Crinipellis* – karvanööbik
**Marasmius* – nööbik

## Välislingid
*
Kärbseseenelised

**Kärbseseenelised** (*Amanitaceae*) on šampinjonilaadsete seltsi kuuluv sugukond seeni.

## Perekondi
**Amanita* – kärbseseen
**Limacella* – limaloorik

## Välislingid
*
Šampinjonilised

**Šampinjonilised** (*Agaricaceae*) on šampinjonilaadsete seltsi kuuluv sugukond seeni.

## Perekondi
**Agaricus* – šampinjon
**[[Battarrea]]*
**Chamaemyces* – säärissirmik
**[[Chlorophyllum]]*
**Coprinus* – soomustindik
**Cystolepiota* – jahusirmik
**Echinoderma* – soomussirmik
**Lepiota* – harisirmik
**Leucoagaricus* – ebašampinjon
**Leucocoprinus* – voltsirmik
**Macrolepiota* – sirmik
**Melanophyllum* – värvlehik
**Mycenastrum* – hõlmikmuna
**Tulostoma* – luiteseen

## Välislingid
*
Sirmik

**Sirmik** (*Macrolepiota*) on šampinjoniliste (*Agaricaceae*) sugukonda, šampinjonilaadsete (*Agaricales*) seltsi kuuluv perekond seeni.

## Eesti liike
**Macrolepiota excoriata* – sametsirmik
**Macrolepiota mastoidea* – kühmsirmik
**Macrolepiota permixta* – tohtsirmik
**Macrolepiota procera* – suur sirmik, lõoseen

## Välislingid
*
Šampinjon

**Šampinjon** (*Agaricus*) on šampinjoniliste (*Agaricaceae*) sugukonda, šampinjonilaadsete (*[[Agaricales]]*) seltsi kuuluv perekond seeni.

## Eesti liike
**Agaricus arvensis* – aasšampinjon
**Agaricus augustus* – kuningšampinjon
**Agaricus bernardii* – rannikušampinjon
**Agaricus bernardiiformis* – randšampinjon
**Agaricus bisporus* – aedšampinjon
**Agaricus bitorquis* – linnašampinjon
**[[Agaricus brunneolus]]*
**Agaricus campestris* – arušampinjon
**Agaricus comtulus* – kääbikšampinjon
**[[Agaricus devoniensis]]*
**Agaricus dulcidulus* – kühmšampinjon
**Agaricus langei* – verišampinjon
**Agaricus luteoflocculosus* – kollaseebemeline šampinjon
**Agaricus porphyrizon* – väätšampinjon
**Agaricus rusiophyllus* – kääbusšampinjon
**Agaricus semotus* – pisišampinjon
**Agaricus subperonatus* – pruunisoomuseline šampinjon
**Agaricus sylvaticus* – soomusšampinjon
**Agaricus sylvicola* – metsšampinjon
**Agaricus urinascens* – suureeoseline šampinjon
**Agaricus xanthodermus* – mürkšampinjon

## Liike mujal
**[[Agaricus abruptibulbus]]*

## Välislingid
* Šampinjon andmebaasis eElurikkus.
Vöödikulised

**Vöödikulised** (*Cortinariaceae*) on šampinjonilaadsete seltsi kuuluv sugukond seeni.

## Perekondi
**[[Aureonarius]]*
**[[Calonarius]]*
**Cortinarius* – vöödik
**[[Mystinarius]]*
**[[Phlegmacium]]*
**[[Thaxterogaster]]*

## Välislingid
*
Maksakulised

**Maksakulised** (*Fistulinaceae*) on šampinjonilaadsete seltsi kuuluv sugukond seeni.

## Perekondi
**Fistulina* – maksak

## Välislingid
*
Hymenogastraceae

***Hymenogastraceae*** on šampinjonilaadsete seltsi kuuluv sugukond seeni.

## Perekondi
**[[Alnicola]]*
**Galerina* – tanuk
**Gymnopilus* – tulinutt
**Hebeloma* – hebel
**Hymenogaster* – maapähkel
**Naucoria* – lepanigerik
**Phaeocollybia* – juurkõrges
**Psilocybe* – paljak

## Välislingid
*
Narmasnutilised

**Narmasnutilised** (*Inocybaceae*) on šampinjonilaadsete seltsi kuuluv sugukond seeni.

## Perekondi
**Inocybe* – narmasnutt
**[[Inosperma]]*
**[[Mallocybe]]*
**Pleurotellus* – pleurotell
**[[Pseudosperma]]*

## Välislingid
*
Vakkseenelised

**Vakkseenelised** (*Nidulariaceae*) on šampinjonilaadsete seltsi kuuluv sugukond seeni.

## Perekondi
**Crucibulum* – külimitseen
**Cyathus* – vakkseen
**Mycocalia* – pesaseenik
**Nidularia* – pesaseen

## Välislingid
*
Torujalalised

**Torujalalised** (*Bolbitiaceae*) on šampinjonilaadsete seltsi kuuluv sugukond seeni.

## Perekondi
**Bolbitius* – torujalg
**Conocybe* – sametkübarik
**[[Conocybula]]*
**Panaeolus* – sõnnikuseen
**[[Pholiotina]]*

## Välislingid
*
Omphalotaceae

***Omphalotaceae*** on šampinjonilaadsete seltsi kuuluv sugukond seeni.

Sugukonda kuulub 12 perekonda.

## Perekondi
**[[Collybiopsis]]*
**Gymnopus* – metskõrges
**[[Lentinula]]*
**Marasmiellus* – nupik
**[[Mycetinis]]* 
**Omphalotus* – laternseen
**[[Paragymnopus]]*
**Rhodocollybia* – punakõrges

## Välislingid
*
Physalacriaceae

**Physalacriaceae** on šampinjonilaadsete seltsi kuuluv sugukond seeni.

## Perekondi
**Armillaria* – külmaseen
**[[Cylindrobasidium]]*
**[[Desarmillaria]]*
**Flammulina* – sametkõrges
**[[Gloiocephala]]*
**[[Hymenopellis]]*
**[[Mucidula]]*
**[[Oudemansiella]]*
**[[Owingsia]]*
**[[Rhizomarasmius]]*
**Rhodotus* – võrkheinik
**Strobilurus* – käbikõrges
**Xerula* – ebakõrges

## Välislingid
*
Fess

**Fess** (türgi keeles *fes*) on pika rippuva tutiga idamaine tüvikoonusekujuline, tavaliselt punane vildist peakate. 

Peakate muutus populaarseks Vahemerd ümbritsevates maades 19. sajandi vältel, eriti Osmanite riigis. Peakatte nimetus on tulnud Maroko linna Fès nimest. Fessi populaarsus vähenes 20. sajandi keskpaiku, mil enamik Vahemere-äärseid maid loobus rahvuslike rõivaste ja peakatete igapäevasest kandmisest.

Marokos oli fess rahvusluse sümboliks, selle kandja väljendas oma protesti prantsuse koloniaalvõimu vastu.

Inglise sõna *fez* on esmamainitud 1803. aastal.

## Viited
Schizophyllaceae

***Schizophyllaceae*** on šampinjonilaadsete seltsi kuuluv sugukond seeni.

## Perekondi
**Schizophyllum* – lõhislehik

## Välislingid
*
Tõlvikulised

**Tõlvikulised** (*Clavariaceae*) on šampinjonilaadsete seltsi kuuluv sugukond seeni.

## Perekondi
**Camarophyllopsis* – kaarnutt
**Clavaria* – tõlvik
**Clavicorona* – kroonharik
**Clavulinopsis* – klavulinopsis
**Hodophilus* – haisuseen
**Ramariopsis* – ramariopsis

## Välislingid
*
Hõlmikmunalised

**Hõlmikmunalised** (*Mycenastraceae*) on šampinjonilaadsete seltsi kuuluv sugukond seeni.

## Perekondi
Perekond hõlmikmuna on liigutatud sugukonda šampinjonilised.

## Välislingid
*
Johann Leberecht Eggink

**Johann Lebrecht Eggink** (ka Johann **Leberecht**, vene keeles Иван Егорович Эггинк;  20. november jul. / 1. detsembergreg 1784. Pievika mõis, Pāvilosta, Kuramaa – 7. märtsjul. / 19. märtsgreg 1867. Jelgava) oli baltisaksa ajaloomaalija ning portretist.

Johann Lebrecht Eggink oli Läti majapidajanna Lovisa Brīviņa ja mõisnik Friedrich Diedrich Freiherr Knigge (1748–1803) vallaspoeg. Ta kasutas varjunimena oma isa nime tagurpidi. Maalimisega tutvus Eggink aastatel 1811–1812 Tartu Ülikoolis filosoofiat õppides. 1813–1814 õppis külalisüliõpilasena Peterburi Kunstide Akadeemias. Sel ajal sai temast vabamüürlaste looži liige. Seejärel reisis ta Dresdenisse, Berliini, Bonni, Münchenisse ja Itaaliasse, kus tegeles peamiselt ajaloomaaliga.

1818 asus elama Peterburi, kus töötas 1830–1831 suurvürst Mihhail Pavlovitši ülesandel sõdurite mundrite kujundamisega. 1833. aastal sai vabakunstniku, 1834. aastal akadeemiku nimetuse I. A. Krõlovi portree eest.

1837–1858 oli Jelgava gümnaasiumi joonistusõpetaja.

## Viited
Käsper

**Käsper** on eesti perekonnanimi. 

2022. aasta 1. jaanuari seisuga oli Eestis perekonnanimi Käsper 290 inimesel: 136 mehel ja 154 naisel. Perekonnanimede levikult on Käsper meeste puhul 528. ja naiste puhul 496. kohal. Perekonnanimi Käsper on levinuim Viljandi maakonnas, kus neid on maakonna 10 000 elaniku kohta 3,95.

## Nime kandjaid
*Gohar Markosjan-Käsper, armeenia päritolu kirjanik (1949–2015)
*Henri Käsper, eesti ettevõtja, suhtekorraldaja ja kolmekordne Eesti meister turniiripokkeris (1972–) 
*Kalle Käsper, eesti kirjanik (1952–)
*Kari Käsper, eesti jurist ja inimõigusaktivist (1981–) 
*Veljo Käsper, eesti filmirežissöör (1930–1982)
*...

## Viited
Aleksander Georg von Stryk

**Aleksander Georg von Stryk** (26. aprill 1831 Polli mõis, Karksi kihelkond – 21. oktoober 1901 Viljandi) oli baltisaksa päritolu õpetaja ja filantroop.

Aleksander Georg sündis pimedana. Puudega lapsele leiti õppimisvõimalus algul Saksamaal Hannoveris. Hiljem õppis ta Viljandis Gustav Max Schmidti eragümnaasiumis. Koolitööd tehti temaga ettelugeja abil. Õpingutel Tartu Ülikooli usuteaduskonnas oli toeks vend Georg Filipp von Stryk (1833–1893), kes õppis samal ajal õigusteadust.

1857. aasta mais sooritas Aleksander von Stryk Tartu Ülikoolis koduõpetaja eksamid ja asus elama Viljandisse, kus ta pühendas end heategevusele ning usuõpetuse ja saksa keele õpetamisele. Esimesed töökohad olid Paulina Martensi eraelementaarkool (1857–1870) ja linna tütarlastekool (1857–1864). Edaspidi jõudis ta õpetada kõigis Viljandi koolides. Aleksander von Stryk austas oma emakeelt, kuid ei pidanud eesti keelt halvemaks ja kasutas seda õpetamisel. Tema kasvandike hulgas oli Johan Laidoner, kellele ta õpetas prantsuse ja ladina keelt.

1863. aastal asutas ta vaeste erakooli, mille ülalpidamiseks maksis aastas 400 rubla; linna abi ulatus 120 rublani. Kool oli kohustusliku õppemaksuta. Kooli hea taseme tõttu õppisid seal ka jõukamate perede lapsed.

1890. aastal kujundas ta kirikukoolist uue eraalgkooli, mis asus Liivimaa Maagümnaasiumi kõrval, Uueveski tee 3. 1896.–1903. aastani oli kooli juhataja Mihkel Kampmaa.

Alles 69-aastaselt loobus Aleksander von Stryk 1900. aastal õpetajatööst ning järgmisel aastal pärast lühikest haigust ta suri. Matusetseremooniat on nimetatud omal ajal üheks liigutavamaks ja suurejoonelisemaks Viljandis. Tema põrm sängitati Riidaja mõisa kalmistule.

## Isiklikku

Aleksander Georgi abikaasa oli Kuramaalt pärit Henriette Louise Amalie von Stryk (Lauenstein), pulmad peeti 20. detsembril 1881. Paar oli lastetu. Nende elukohaks oli Viljandis Koidu 11a (Carl Robert Jakobsoni 35) elumaja. Vanaduspäevad kavatseti veeta Riias, sinna asus elama lesk, kes suri 1903. aastal.

## Pärand
Aleksander Georg von Stryki heategevuse alus oli vanematelt päritud kapital. 17. juunil 1894 Viljandi notari Karl Rochlini juures tehtud testamendi järgi kuulus kogu tema vallas- ja kinnisvara, välja arvatud pärandimõisaga seotud õigused, tema abikaasale. Sellest varandusest maksti vastavalt surnu viimsele tahtele Viljandi evangeelsele luterlikule linnakirikule 20 000 rubla ning pimedate ja halvastinägijate hariduse ühenduse Riia Strasdenhofi pimedate instituudile 10 000 rubla. Selle erakordse annetuse toel hangiti Viljandi Jaani kirikule uus orel.

## Viited
Elvis Merzļikins

**Elvis Merzļikins** (sündinud 13. aprillil 1994 Riias) on Läti jäähokimängija, kes mängib väravavahina NHL-i klubis Columbus Blue Jackets.

Ta alustas klubikarjääri Šveitsi klubis HC Lugano, debüteerides 2013–14. 2014. aastal valiti ta Šveitsi kõrgliiga hooaja parimaks noormängijaks. Aastatel 2016 ja 2018 valiti ta Šveitsi kõrgliiga hooaja parimaks väravavahiks.

2014. aastal valis Blue Jackets ta NHL-i ''draft''is 76. valikuna. Blue Jacketsiga sõlmis ta 2019. aastal üheaastase lepingu. NHL-is debüteeris 5. oktoobril 2019 mängus Pittsburgh Penguinsi vastu, lastes endale lüüa seitse väravat. Seejärel mängis ta mõnda aega American Hockey League'i klubis Cleveland Monsters. Esimese võidu sai Merzļikins kirja 31. detsembril 2019 mängus Florida Panthersi vastu. Esimese nullimängu tegi ta 11. jaanuaril 2020 Vegas Golden Knightsi vastu. Hooajal 2019–20 sai Merzļikins kirja kokku 13 võitu ja üheksa väravasöötu ning keskmiselt lasi ta endale lüüa 2,35 väravat mängus. Hooaja lõpus valiti ta NHL-i uustulnukate sümboolsesse koosseisu (*All-Rookie Team*).

2020. aasta aprillis sõlmis ta Blue Jacketsiga uue kaheaastase lepingu ja 2021. aasta septembris viieaastase lepingu.

Läti jäähokikoondise koosseisus osales Merzļikins maailmameistrivõistlustel esimest korda 2016. aastal.

## Viited

## Välislingid
* Elvis Merzļikins NHL.com lehel
* Elvis Merzļikins hockeydb.com lehel
Tapinellaceae

***Tapinellaceae*** on puravikulaadsete seltsi kuuluv sugukond seeni.

## Perekonnad
**[[Bondarcevomyces]]*
**[[Pseudomerulius]]*
**[[Tapinella]]*

## Välislingid
*
Pisolithaceae

***Pisolithaceae*** on puravikulaadsete seltsi kuuluv sugukond seeni.

## Perekondi
Perekond *Pisolithus* – hernesseen on liigutatud sugukonda murukeralised.

## Välislingid
*
Amylocorticiaceae

***Amylocorticiaceae*** on seltsi *[[Amylocorticiales]]* kuuluv sugukond seeni.

## Perekondi
**[[Amylocorticiellum]]*
**[[Amylocorticium]]*
**[[Amyloxenasma]]*
**Anomoloma* – laipoorik
**Anomoporia* – marlpoorik
**[[Ceraceomyces]]*
**[[Hypochniciellum]]*
**[[Irpicodon]]*
**Plicatura* – lumivoldik
**Plicaturopsis* – lehvikvoldik
**[[Serpulomyces]]*

## Välislingid
*
Suillellus

***Suillellus*** on puravikulaadsete seltsi kuuluv perekond seeni.

## Liike
**Suillellus luridus* – end. tamme-kivipuravik
**Suillellus queletii* – end. Queleti kivipuravik

## Välislingid
*
Johann August Hagen

**Johann August Hagen** (3. aprill (14. aprill ukj) 1786 Pirna, Saksimaa – 21. juuni 1877 Tallinn) oli baltisaksa organist, helilooja ning koorilaulu ja orelikunsti arendaja. 

14-aastaselt astus Dresdenis gümnaasiumi, 19-aastaselt Friedrichstadti seminari, mille lõpetas 21-aastaselt ning asus tööle õpetajana Nachtgalli instituudis Dresdenis. 1809. aastal kutsus August von Kotzebue ta enda juurde Vardi mõisa laste koduõpetajaks. Lisaks Kotzebue poegadele õppis tema juures ka mõisa küti poeg, tulevane Nikolai I ihuarst Philipp Jakob Karell. Samal ajal töötas mõisas ka kunstnik Carl Sigismund Walther.

Tallinna asus ta püsivalt elama 1815. aastal. 1815. aastast töötas Tallinna koolides muusikaõpetajana (1815–1823 Tallinna linna tütarlastekoolis, 1821–1851 Tallinna kubermangugümnaasiumis) 1823 asutas oma poeglastegümnaasiumi, mis tegutses 1832. aastani, ja samal aastal asutas ta Eestis esimese lauluseltsi (Saksa lauluselts Singverein) ja varsti ka Eesti lauluseltsi – J. A. Hageni lauluselts. 

1827. aastast sai temast lisaks õpetajatööle Tallinna Oleviste kiriku organist. Ta pidi hoolitsema koori- ja koguduselaulu eest kirikus. Oleviste kiriku juurde asutas ta 1835. aastal ka poistekoori.

Hagen komponeeris oratooriumi ja soololaule, ta on loonud muusikat A. Kotzebue laulumängu- ja operetitekstidele. Üheks suurejoonelisemaks ettevõtmiseks oli Hageni lauluseltside osavõtt Oleviste kiriku taasavamisest 1840. aasta 16. juunil Hageni poolt selleks loodud oratooriumi ettekandega.

## Isiklikku
1815. aastal abiellus ta tütarlastekooli käsitööõpetaja Frederike Dorothea Franzeniga (1798–1846). Abielust sündis 8 last: 5 poissi, kõigil üks eesnimedest August ja 4 tüdrukut. Perekonna koduks oli Oleviste koguduse pastoraadihoone Lai tn 37.

1856. aastal tõsteti Hagen Venemaa aadliseisusse.

Ta suri 92 aasta vanuses 21. juunil 1877 Tallinnas ja maeti Tallinna Kopli kalmistule.

## Viited


## Välislingid
*
* Kulturstiftung der deutschen Vertriebenen. Hagen, Johann August von
Butyriboletus

***Butyriboletus*** on puravikulaadsete seltsi kuuluv perekond seeni.

## Liike
**Butyriboletus appendiculatus* – kuld-kivipuravik
**Butyriboletus fechtneri* – Fechtneri kivipuravik
**Butyriboletus regius* – kuning-kivipuravik
**[[Butyriboletus roseogriseus]]*
**[[Butyriboletus subappendiculatus]]*

## Välislingid
*
Caloboletus

***Caloboletus*** on puravikuliste sugukonda kuuluv perekond seeni.

## Liike
**Caloboletus calopus* – mõhk-kivipuravik
**Caloboletus radicans* – mõru kivipuravik

## Välislingid
*
Hemileccinum

***Hemileccinum*** on puravikulaadsete seltsi puravikuliste sugukonda kuuluv perekond seeni.

## Liike
**[[Hemileccinum depilatum]]*
**Hemileccinum impolitum* – kollane kivipuravik
**[[Hemileccinum subglabripes]]*

## Välislingid
*
Neoboletus

***Neoboletus*** on puravikulaadsete seltsi puravikuliste sugukonda kuuluv perekond seeni.

## Liike
**Neoboletus erythropus* – punajalg-kivipuravik
**[[Neoboletus pseudosulphureus]]*
**[[Neoboletus sinensis]]*
**[[Neoboletus venenatus]]*

## Välislingid
*
Parasiitpuravik

**Parasiitpuravik** (*Pseudoboletus*) on puravikulaadsete seltsi puravikuliste sugukonda kuuluv perekond seeni.

## Liike
**Pseudoboletus parasiticus* – murukera-parasiitpuravik

## Välislingid
* Parasiitpuravik andmebaasis eElurikkus.
Tetjana Kaganovska

**Tetjana Kaganovska** (ukraina keeles Тетяна Євгенівна Кагановська, s. 1975 Melitopolis) on Ukraina jurist ja rektor.

## Elulugu
Valiti 2021. aastal Harkivi ülikooli rektoriks.
Rubroboletus

***Rubroboletus*** on puravikulaadsete seltsi kuuluv perekond seeni.

## Liike
**[[Rubroboletus rubrosanguineus]]*
**Rubroboletus satanas* – saatana-kivipuravik

## Välislingid
*
Kuldpoorik

**Kuldpoorik** (*Aureoboletus*) on puravikulaadsete seltsi puravikuliste sugukonda kuuluv perekond seeni.

## Liike
**Aureoboletus gentilis* – tamme-kuldpoorik
**Aureoboletus projectellus* – männi-kuldpoorik

## Välislingid
*